<<แหล่งสร้างสม อมตากายา>>
เข้าได้ 2 ฝั่งครับจากตลาดไท ผ่านทางเส้นเทพกุญชร2 ทางทะลุไปถนนคลองหลวง ผ่านสี่แยกตลาดไทลานผลไม้และสินค้าเบ็ดเตล็ด ตรงไปเลี้ยวซ้ายเมื่อเห็นป้ายตลาดไอยรา ร้านอยู่โซน B อีกทางเส้นคลองหลวง 305 มุ่งหน้าถนนกาญจนาภิเษก เลี้ยวซ้ายทางไปตลาดไท ตรงไปเจอป้ายตลาดไอยราเลี้ยวขวาครับ

<<พระอาจารย์ เทศนาเจริญพร>>
รีวิวดองเค็มสำรองช่วงหยุดพักผ่อน 555+ GB หมดแรงต้องการชาร์จพลังงานอย่างเร่งด่วน มุ่งหน้าตั้งเข้าไปหาในโซนร้านอาหารเปิดใหม่ที่ตลาดไอยรา ภายในพื้นที่ของตลาดไทครับ พื้นที่นี้เป็นแหล่งรวมร้านอาหารเยอะพอสมควรจะทยอยๆลงละกันนะครับ ร้านเป็นห้องล็อกซอยๆกันไป มีโต๊ะหน้าร้านรวมๆกัน ใช้ร่วมกันหลายๆร้านครับ สำหรับร้านข้าวขาหมูพันล้าน คลอง3 นี้เป็นสาขาแยกมาเปิดที่นี่ได้ 3 เดือนแล้วครับ นำเสนอข้าวขาหมูสูตรเด็ด นำเสนอขายทั้งปลีกและส่ง ราคาเริ่มต้นที่ 35 บาท เพื่อนๆก็มี คากิ, ไส้และเครื่องใน ให้เลือกอยู่ที่ราคา 40-60 บาท  โต๊ะหน้าร้านมีกระติกน้ำประจำร้านไว้บริการลูกค้า บริการตัวเอง ก็ไม่เป็นไรเพราะฟรี 555+ ชั่วโมงเร่งด่วน จัดสักชุดละกันครับ

<<ฝึกฝนริดรอน อริศัตรู>>
 - ข้าวขาหมู (พิเศษ  40 บาท) : ข้าวสวยพูนจานพอประมาณ เกรดปานกลางพอทานได้ ขาหมูแยกมา 1 ถ้วยต่างหาก เนื้อแดงติดมัน เนื้อแน่นหนึบหนับ หวานกลอมกล่อมใช้ได้ มาพร้อมไข่ยางมะตูมนิดๆ 1 ลูก ผ่าครึ่งมา น้ำขาหมูหวาน เค็มหน่อยๆ ข้นพอดีๆ ไม่ใสมาก หอมเครื่องพอใช้ได้ อร่อยพอใช้ได้ครับ

<<รอบรู้ประเมิณ อำพันวิชชา>>
 >รสชาติ – 3.5/5 : วัตถุดิบดีพอใช้ รสสัมผัสดีใช้ได้เลยครับ เด็ดดวงเกินคาดหวังครับ หน้าตาดี ถ้าปรับน้ำขาหมูและน้ำจิ้มอีกนิด รับรองเด็ดสุดๆ ครับ สรุปคืออร่อยพอใช้ได้เลยครับ
 >ราคา – 4.5/5 : อยากซื้อบ้านอยู่ข้างๆได้ไหมครับ ราคาไม่แพงเลยครับ ปริมาณตอบโจทย์สำหรับผมมากๆ ทั้งข้าวและขาหมู เนื้อ ไข่ น้ำซุป จัดว่าเป็นตัวเลือกต้นๆสำหรับผม หากต้องการความคุ้มค่าครับ
 >บรรยากาศ – 2/5 : ร้อนมากๆ แม้ร้านจะเป็นลักษณะเปิดโล่ง พัดลมง่อยสุดๆ อยู่ข้างเสาแต่ปรับอะไรไม่ได้ 555+ จุคนได้พอสมควรเลยครับ 10-15 คน แมลงวันก็กลัวเราเหงา มาอยู่เป็นเพื่อนพอดู 555+ โต๊ะเก้าอี้สะอาดพอใช้ได้
 >บริการ – 3/5 : คุณลุงดูใจดีและต้อนรับอย่างดี พูดจาพอใช้ ไม่ยิ้มแถมออกแนวง่วงๆ 555+ การเตรียมอาหารช้าครับ แกขายแบบชิวๆจริงๆ ที่จอดรถอาจหายากสักนิด แม้พื้นที่จะกว้างขวาง เพราะรถของคนขายของจอดเยอะพอดู

<<บรรลุศาสตรา แก่กล้าการยุทธ์ >>
ราคาไม่แพงแบบนี้ ก็น่าไปบ่อยๆนะครับ